Bentu í Austur, bentu í Vestur: Samanburður á lífi kvenna í Austur- og Vestur-Þýskalandi
Í lok seinni heimsstyrjaldarinnar var Þýskalandi skipt upp í tvö ríki þar sem Vestur-Þýskaland var á valdsvæði Bandaríkjanna en Austur-Þýskaland á valdsvæði Sovétríkjanna. Berlínarmúrinn var reistur í miðri Berlín til að afmarka valdsvæðin og til að hindra flæði fólks frá Austri til Vesturs. Efnahags- og stjórnkerfi ríkjanna voru ólík. Í Austri var ríkjandi sósíalismi en í Vestri kapítalismi. Í ritgerðinni er varpað ljósi á líf kvenna í Þýskalandi á tímum Kalda stríðsins eftir því hvort þær bjuggu í Austur-Þýskalandi eða Vestur-Þýskalandi. Auk þess verður staða þeirra skoðuð eftir að kalda stríðinu lauk og Þýskaland varð sameinað að nýju. Staða þeirra verður skoðuð út frá hinu ríkjandi kynjakerfi og mismunandi stjórnkerfum. Til þess að meta stöðuna er atvinnulíf og fjölskyldulíf sérstaklega skoðað auk annarra tengdra þátta. Niðurstöður ritgerðarinnar leiddu í ljós að staða kvenna í Þýskalandi var mjög ólík eftir því hvoru megin við múrinn þær bjuggu. Sameining Þýskalands virðist einnig hafa bitnað mun verr á Austur-Þjóðverjum og þá sérstaklega konum.
Stjórnmálafræði, Austur-Þýskaland, Vestur-Þýskaland, Konur, Sameining Þýskalands 1990, Félagsleg staða
Networked Digital Library of Theses and Dissertations